সূত্র জানায়, কেন্দ্রীয় তহবিল পরিচালনা বোর্ড হবে ১০ সদস্যের। এতে পদাধিকারবলে সভাপতি থাকবেন শ্রমমন্ত্রী বা প্রতিমন্ত্রী। পদাধিকারবলে সহসভাপতি থাকবেন দুজন। এর একজন শ্রমসচিব, অন্যজন বিজিএমইএ সভাপতি। এ ছাড়া বিজিএমইএর তরফ থেকে দুজন সাধারণ সদস্য এবং বিকেএমইএর তরফ থেকে থাকবেন দুজন সদস্য। শ্রমিক ফেডারেশনের পক্ষ থেকে থাকবেন অন্য দুই সদস্য। আর ঊর্ধ্বতন আরেক সরকারি কর্মকর্তা থাকবেন পরিচালনা বোর্ডের সদস্যসচিব। বোর্ড গঠনের দিন থেকে পরবর্তী তিন বছর থাকবে এর মেয়াদ।